Будынак касцёла, які выкарыстоўваўся як кнігасховішча, паступова руйнаваўся, але яго нечакана ўратавала… мода на арганныя канцэрты, што так прыйшліся даспадобы савецкай інтэлігенцыі. Беларуская дзяржаўная філармонія спрычынілася да рэстаўрацыі касцёла і з 1982 г. прыстасавала яго пад залу арганнай і камернай музыкі, а з лета 1991 года тут зноў рэгулярна пачалі адбывацца набажэнствы.